b"\n_START_ARTICLE_\nEdgar Patricio Carvalho Pacheco\n_START_SECTION_\nCarrera esportiva\n_START_PARAGRAPH_\nDespr\xc3\xa9s de passar per diversos clubs portuguesos, com el GD Estoril-Praia o el Vit\xc3\xb3ria FC, el 1995 arriba al SL Benfica, on roman tres anys, intercalant una cessi\xc3\xb3 a l'Alverca. La temporada 98/99 recala al Reial Madrid de la competici\xc3\xb3 espanyola, encara que no arriba a debutar amb els madridistes i marxa al M\xc3\xa0laga CF, on romandria 8 temporades. En aquest temps, va jugar amb els andalusos tant en Primera com a Segona Divisi\xc3\xb3, va estar mitja temporada cedit al Getafe CF i va alternar la titularitat i la supl\xc3\xa8ncia. El 2007, i despr\xc3\xa9s de 202 partits de lliga amb el M\xc3\xa0laga, retorna al seu pa\xc3\xads per militar al Boavista FC. El 2008 marxa a l'Alki Larnaca xipriota."